《食槟榔白》
明代·王佐（汝学）

首夏一夜雨，霜花千苞开。不嫌茅舍贫，清香日日来。

徐步探小园，嫩白纷蕤葳。膟膋出肠胃，琼瑶有根荄。

一味紫烟外，百和惟取裁。呼童南园隈，薄采新年栽。

灵芽呈雀舌，枸酱剸龙胎。何当赍灵符，浩劫昆明灰。

和香一入口，春风行百骸。肺腑畜瘴腥，固结难推排。

顷刻发轻汗，清飙扫云霾。豁开胸中天，寸境何恢恢。

云汉转无声，星斗皆昭回。天机动一闼，天籁鸣九垓。

开襟当凉风，洒洒何快哉。